มีอาการหูอื้อ ตอนตื่นนอนมา 3 วันแล้วค่ะ บางครั้งเวียนศรีษะบ้าง ตอนนอนอยู่ไม่เป็นอะไร แต่พอลุกขึ้นจะหูอื้อ เวลาพูดเหมือนมีเสียงสะท้อนข้างหูค่ะ แต่มียัดฉีดวัคซีนป้องกันโควิด วันที่ 23 สค.64 นี้ค่ะ สามารถไปรับการฉีดได้ตามปกติมั้ยคะ และอาการหูอื้อแบบนี้เป็นอันตรายต่อสุขภาพมั้ยคะ ควรไปพบแพทย์ หรือควรรอดูอาการซักระยะนึงก่อนคะว่าจะหายเองหรือไม่ รวกวนตอบคำถามให้หน่อยนะคะ กังวลมากค่ะ
สวัสดีค่ะ อาการหูอื้อตอนตื่นนอน เวียนศีรษะบ้าง อาจมีสาเหตุมาจาก ภาวะน้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน มีโรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลางการเปลี่ยนท่าทางที่เร็วเกินไป หรือมีเนื้องอกของประสาทการทรงตัว อาจมีอาการเดินเซร่วมด้วยในเบื้องต้น ควรเปลี่ยนท่าทางช้าๆ ถ้ามีอาการให้รีบนั่งพัก รับประทานยาแก้เวียนศีรษะเองเบื้องต้นได้ ดื่มน้ำมากๆจากที่กล่าวมา ไม่น่าเป็นข้อห้ามในการไปรับวัคซีนป้องกันโควิดแต่อย่างใด แต่หากมีอาการมากๆช่วงที่ไปฉีดยา ให้แจ้งแพทย์หรือพยาบาลที่ดูแลทราบด้วย และหากในระหว่างนี้มีอาการมาก เวียนศีรษะเยอะ เดินเซ คลื่นไส้ อาเจียน ได้ยินไม่ชัด ควรรีบไปพบแพทย์